PATVIRTINTA

Jonavos ,,Neries“ pagrindinės mokyklos

direktoriaus 2020 m. rugpjūčio 25 d.

įsakymu Nr. V-109

**JONAVOS ,,NERIES“ PAGRINDINĖS MOKYKLOS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO, PAGRINDINIO UGDYMO PROGRAMOS DALĮ AR PRADINIO UGDYMO PROGRAMĄ, UGDYMO ORGANIZAVIMO**

**TVARKOS APRAŠAS**

1. **BENDROSIOS NUOSTATOS**
2. Šis Aprašas parengtas vadovaujantis Nuosekliojo mokymosi pagal bendrojo lavinimo programas tvarkos aprašu, patvirtintu  Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 (Lietuvos Respublikos švietimo ir mokslo ministro 2017 m. vasario 22 d. įsakymo Nr. SR-798 redakcija); Lietuvos Respublikos švietimo ir mokslo ministro 2003 m. birželio 4 d. įsakymu Nr. ISAK 789 „Dėl užsieniečių, atvykusių dirbti arba gyventi į Lietuvos Respubliką, vaikų ugdymo bendrojo lavinimo mokyklose įgyvendinimo“; Lietuvos Respublikos Švietimo, mokslo ir sporto ministerijos rekomendacijomis „Dėl sugrįžtančių į Lietuvą asmenų švietimo ir integracijos“ (2019- 08-30 Nr. SR-3534).
3. Asmenų, baigusių užsienio valstybės ar tarptautinės organizacijos pradinio, pagrindinio ugdymo programos dalį ar pradinio ugdymo programą, mokyklos ugdymo organizavimo tvarkos aprašas (toliau – Aprašas) nustato priimtų į Jonavos ,,Neries“ pagrindinę mokyklą (toliau - Mokykla) asmenų (toliau – mokinių), baigusių užsienio valstybės ar tarptautinės organizacijos pradinio, pagrindinio ugdymo programos dalį ar pradinio ugdymo programą, integracijos į Mokyklos bendruomenę ir sėkmingo ugdymosi pagal Lietuvos Respublikos Švietimo ir mokslo ministerijos patvirtintas bendrojo ugdymo programas organizavimą.
4. Šiuo tvarkos aprašu siekiama Mokykloje užtikrinti veiksmingą mokinių adaptaciją ir ugdymąsi, sudaryti prielaidas pozityviai socializacijai ir pilietinei brandai bei mokinių saugumui.
5. **MOKINIŲ PRIĖMIMAS Į MOKYKLĄ IR UGDYMO ORGANIZAVIMAS**
6. Mokykla apie atvykusį mokinį, baigusį užsienio valstybės, tarptautinės organizacijos pradinio, pagrindinio, vidurinio ugdymo programos dalį ar pradinio, pagrindinio ugdymo programą, informuoja Jonavos rajono savivaldybės kultūros ir sporto skyrių.
7. Mokykla pripažįsta mokinio, baigusio užsienio valstybės ar tarptautinės organizacijos pradinio, pagrindinio ugdymo programos dalį ar pradinio ugdymo programą, įgytus pasiekimus, remdamasi mokinio turimais dokumentais (išrašais, pažymėjimais ir pan.). Skiriant į klasę taip pat atsižvelgiama į mokinio amžių, įgytą patirtį, motyvaciją ir kt.
8. Priimant iš užsienio atvykusį mokinį mokytis į Mokyklą:
	1. sudaroma mokytojų komisija užsieniečių vaikų mokymosi užsienyje pasiekimams įvertinti. Komisija, įvertinusi mokinio žinias ir gebėjimus, pateikia rekomendacijas dėl tolimesnio mokinio ugdymo(si) konkretaus koncentro klasėje;
	2. sugrįžusio asmens mokymosi pasiekimai ir / ar juos liudijantys dokumentai gali būti vertinami tik siekiant tikslingiau sudaryti individualų ugdymo planą arba įvertinti švietimo pagalbos poreikius.
9. Jei atvykęs/sugrįžęs iš užsienio asmuo neturi mokymosi pasiekimus įteisinančių dokumentų, vadovaujamasi kitais įrodymais (pokalbių duomenimis, Jei atvykęs / sugrįžęs iš užsienio asmuo neturi mokymosi pasiekimus įteisinančių dokumentų, vadovaujamasi kitais įrodymais (pokalbių duomenimis, išsiaiškinant, pagal kokią programą ir kokių dalykų mokėsi, ar būtų pajėgus mokytis kartu su bendraamžiais...) Sudarant palankesnes sąlygas reemigracijai ir įvertinant tai, kad skirtingose šalyse skiriasi ugdymo programos, jų trukmė ir kt., priimant asmenį mokytis atsižvelgiama į jo amžių, vertinama asmens įgyta patirtis, motyvacija, o ne testuojami ar kitaip tikrinami akademiniai pasiekimai.
10. Esant reikalui, Mokyklos VGK, gavusi tėvų (globėjų, rūpintojų) sutikimą, atlieka pirminį vaikų specialiųjų ugdymosi poreikių, kylančių ugdymo(si) procese, įvertinimą, prireikus, kreipiasi į pedagoginę psichologinę ar švietimo pagalbos tarnybą dėl mokinio, grįžusio iš užsienio, mokymosi sunkumų, susijusių su kitakalbe aplinka.
11. Mokytojų komisija ir/ar VGK nustato, kad reikalinga tikslinė pagalba programų skirtumams likviduoti, sudaromas individualus ugdymo(si) ir/ar pagalbos mokiniui planas, kuriame nurodoma, kokia pagalba ir kaip bus teikiama.
12. Individualaus plano struktūra:
	1. numatoma individuali adaptacinio laikotarpio trukmė;
	2. vykdant adaptacinio periodo veiklas į pagalbą gali būti pasitelkiami mokiniai savanoriai, padėsiantys atvykusiam mokiniui sklandžiai įsitraukti į mokyklos bendruomenės gyvenimą;
	3. numatomas klasės vadovo, mokytojų ir specialistų individualus darbas su atvykusiu mokiniu ir mokinio tėvais (globėjais, rūpintojais);
	4. organizuojamos mokytojų konsultacijos individualios veiklos ugdymo programų skirtumams likviduoti;
	5. pasiūlomos neformaliojo vaikų švietimo veiklos, kurios padėtų mokiniui greičiau adaptuotis ir integruotis.
13. Esant poreikiui mokytis lietuvių kalbos (valstybinės), mokymas organizuojamas taip:
	1. jei atvykęs mokinys visai nemoka lietuvių kalbos, mokykla, suderinusi su tėvais, mokiniui siūlo mokytis viena klase žemiau, nei jis turėtų pagal baigtą užsienio valstybės, tarptautinės organizacijos pradinio, pagrindinio ar vidurinio ugdymo programą, ir integruoja atvykusį mokinį į atitinkamą klasę;
	2. jei atvykęs mokinys nepakankamai moka lietuvių kalbą, bet pageidauja einamaisiais metais mokytis pagal Bendrąją programą su bendraamžiais, mokykla sudaro sąlygas tobulinti lietuvių kalbos gebėjimus, organizuodama papildomą lietuvių kalbos mokymą, skiriant ugdymo valandų iš mokinio ugdymosi poreikiams tenkinti skiriamų valandų pagal mokyklos turimas lėšas;
	3. nustatant lietuvių (valstybinės) kalbos mokėjimo lygį konkrečiais atvejais vertinama individuali mokinio pasiekimų pažanga, netaikant Bendrosiose ugdymo programose nurodyto pasiekimų vertinimo.
14. Adaptacinio laikotarpio metu mokinio pasiekimai pažymiais nevertinami. Mokinio daroma pažanga fiksuojama ,,įskaityta“ – ,, neįskaityta“.
15. Pasibaigus nustatytam mokinio individualiame plane laikotarpiui mokytojas, mokinys bei dalyvaujant mokinio tėvams (globėjams, rūpintojams) VGK posėdyje aptaria mokinio pasiekimus įgyvendinant individualų ugdymo planą, iškilusias problemas, numatomas tolimesnės pagalbos poreikis.
16. **BAIGIAMOSIOS NUOSTATOS**
17. Šis aprašas gali būti keičiamas ir/ar papildomas pasikeitus norminiams teisės aktams.

\_\_\_\_\_\_\_\_\_\_\_\_\_\_\_\_\_\_\_\_\_\_